Lögreglunni á Vesturlandi var í liðinni viku tilkynnt um vannærð hross í útigangi í girðingarhólfi bónda í Borgarfirði . Málið var tilkynnt til viðeigandi aðila hjá Búnaðarsamtökum Vesturlands og Matvælastofnun sem ætluðu að kanna málið frekar , að sögn lögreglu . Á heimasíðu Matvælastofnunar er eftirfarandi reglu að finna : “ Hver sá sem verður var við illa meðferð á dýrum ber að tilkynna það í gegnum ábendingarkerfi MAST , til héraðdýralækna eða til lögreglu . Sömuleiðis ber hverjum þeim sem verður var við að umráðamann búfjár skorti hús , fóður eða beit fyrir búfé sitt , hann vanfóðri það eða beiti það harðýðgi , að tilkynna það viðkomandi héraðsdýralækni Matvælastofnunar . ” Nokkuð er um að lögreglu berist slíkar tilkynningar og er þeim þá komið til réttra aðila , að sögn lögreglu .